18.7.2023
FI
Euroopan unionin virallinen lehti
C 253/23
Alueen alankoalueiden ja yli 380 metrin korkeuteen nousevien rinteiden muodostamat suuret korkeuserot aiheuttavat vaihtelua viljelyolosuhteissa ja määrittävät lajikkeiden ja valmistettavien viinityyppien alueellisen jakauman.
Alankoalueella ja rinteiden alimmalla kolmanneksella maaperä on hedelmällisempää ja vedensaanti parempaa, minkä ansiosta kasvu on voimakkaampaa ja sadot suurempia.
Niiltä saadaan pääasiassa hiilihapottomia viinejä ja laatukuohuviinejä, jotka ovat raikkaita ja samettimaisia/täyteläisiä.
Alueella tuotetaan tasapainoisia viinejä, joissa on keskimääräisesti uuteaineita, kukkien (viiniköynnöksen kukkien, akaasian ja basilikan) ja hedelmien (aprikoosin, sitrushedelmien ja marjojen), aromeja ja kohtalainen alkoholipitoisuus tai jotka ovat hedelmäisiä (eksoottisia hedelmiä ja sitrushedelmiä).
Kasvillisuuden kasvun hallitsemiseen käytetään vaihtelevaa rivien välien pitkäkestoista nurmetusta, ja taimikohtainen hedelmäkuormitus on suurempi kuin muualla.
Rinteiden keskiosan alueella (280–300 metrin korkeudella) on parhaat mahdollisuudet tuottaa hyviä arvioita saavia viinejä.
Rinteet ovat kohtalaisen jyrkkiä ja suuntautuvat etelään, kaakkoon ja lounaaseen.
Niiden maaperä on ohut ja hedelmällisyys keskimääräistä, ja osassa niistä on kalkkikivialueita.
Niillä viljellään hiilihapottomien ja aromaattisten laatukuohuviinien valmistamiseen käytettäviä rypäleitä, jotka ovat laadultaan ihanteellisia: aromit ovat voimakkaita, tasapainoisia, raikkaita ja hedelmäisiä.
Punaviinit ovat peräisin viinitiloilta, jotka suuntautuvat pääasiassa etelään ja joiden maaperä on ohuempaa ja hedelmättömämpää.
Nämä olosuhteet tekevät viineistä vähemmän voimakkaita ja varmistavat, että lehvistö altistuu täydellisesti auringolle.
Ne ovat ihanteellisia polyfenolien ja sokerin kertymiselle.
Viinit ovat voimakkaan värisiä, ja niissä on runsaasti mustikoiden, karhunvatukoiden, luumujen ja kiiltotuomen marjojen perustuoksuja.
Cepturan, Tohanin ja Merein viininviljelyalueilla on etuna runsas auringonvalo ja kuohkea maaperä.
Niillä tuotetaan runsaita, täyteläisiä, voimakkaita ja väriltään intensiivisempiä hiilihapottomia punaviinejä.
Paikallisesti Dealu Maren massiivin länsiosan (Valea Călugăreascăn ja Urlați-Cepturan viinintuotantokeskukset) maaperässä – jonka rautaoksidipitoisuus on suuri ja joka koostuu punasavesta, merkelikivestä ja hienosta punertavasta hiekasta – tuotetaan viinejä, joilla on erottuvia aistinvaraisia ominaisuuksia: keskimääräinen ja suuri väri-intensiteetti, täyteläisyys, voimakas aromaattisuus ja hedelmäisyys (laatukuohuviinit ja helmeilevät viinit) sekä selkeät kukkaiset aromit ja erityinen raikkaus.
Alueen maaperä on erittäin suotuisa.
Siellä tuotetaan valkoviinejä, jotka ovat tyypillisesti aromaattisia ja tasapainoisia, runsaasti uuteaineita sisältäviä ja luonteeltaan mineraalisia ja joissa on erityisiä kukkaisia ja kasviperäisiä aromeja.
Viljelmät sijaitsevat pääasiassa itä- ja länsirinteillä, joilla saadaan kohtalaisesti lämpöä ja auringonpaistetta.
Tämä säilyttää hapokkuuden paremmin ja takaa hiilihapottomien ja helmeilevien viinien hedelmäisyyden.
Alueella, erityisesti viiniviljelmien itäosan (Pietroasan ja Breazan viinivalmistuskeskusten) erittäin kalsiumkarbonaatti­ pitoisessa, kivisessä maaperässä, viljellään tyypillisten hiilihapottomien ja aromaattisten laatukuohuviinien aromaattisia lajikkeita.
Näissä viineissä on runsaasti uuteaineita, jotka ovat raikkaita ja luonteeltaan mineraalisia ja joiden aromit ovat monitahoisia, selkeitä ja kukkaisia (akaasia, basilika ja hunaja).
Myös viiniviljelmien itäosassa, jossa viiniköynnökset on istutettu Sarmatian kalkki- ja hiekkakiviseen, saviseen sekä hienon hiekan ja soran kerääntymistä muodostuvaan maaperään, tuotetaan voimakkaan värisiä punaviinejä ja voimakkaan hedelmäisiä valkoviinejä.
Korkeimmilla rinteillä (300–380 metriä) sijaitseva alue on erittäin altis auringolle ja tarjoaa siten erinomaiset viljelymahdollisuudet.
Maaperä on vähiten hedelmällistä ja kalkkikivipitoisuus suuri.
Eteläiset rinteet ovat suotuisia punaisille lajikkeille, läntiset ja luoteiset rinteet puolestaan valkoisille lajikkeille.
Tasankoalueet hyödynnetään täysin voimakaskasvuisempien lajikkeiden viljelyyn.
Siellä tuotetut valkoviinit ovat hedelmällisempiä ja mineraalisempia.
Länsirinteiden viiniviljelmät ovat suojassa voimakkaalta auringonpaisteelta, joka on tyypillistä etelään suuntautuneille lohkoille.
Tämä yhdessä korkeasta sijainnista johtuvien kohtuullisempien lämpötilojen kanssa auttaa säilyttämään paremmin rypäleiden hapokkuuden sekä aromaattiset kasviperäiset ja kukkaiset vivahteet.
Samalla hedelmällisen maaperän ja korkean sijainnin vuoksi kohtuullisempien lämpötilojen johdosta tämän alueen punaviinit (laatukuohuviinit, aromaattiset laatukuohuviinit ja helmeilevät viinit) ovat vähemmän elinvoimaisia ja sen seurauksena täyteläisiä, juurevia ja runsastanniinisia.
Niiden kypsymispotentiaali on suuri.
9.
Erityiset lisäedellytykset (pakkaaminen, merkinnät, muut vaatimukset) Merkintöjen edellytykset Oikeudellinen kehys: Kansallinen lainsäädäntö Lisäedellytyksen tyyppi: Merkintöjä koskevat lisämääräykset